
 讜讛讜诪诐 讜讞诇诇讜 注诇 讗讞专 讜谞转讻驻专 讘讗砖诐 讗讞专 讜谞讬转拽 诇注讜诇讛 诪讛讜 砖讬诪讬专 讘讜 讗诪专 讗讘讬讬 诪讗讬 拽讗 诪讬讘注讬讗 诇讬讛 讗讬 讘' 讙讜驻讬诐 讜拽讚讜砖讛 讗讞转 转讬讘注讬 诇讬讛 讘诇讗 诪转讻驻专 讗讬 讘' 拽讚讜砖讜转 讜讙讜祝 讗讞讚 转讬讘注讬 诇讬讛 讘诇讗 讛讜诪诐 讜专' 讗讘讬谉 讞讚讗 诪讙讜 讞讚讗 拽诪讬讘注讬讗 诇讬讛 讜讗诐 转讬诪爪讬 诇讜诪专 砖谞讬 讙讜驻讬谉 讜拽讚讜砖讛 讗讞转 诇讗 诪砖讜诐 讚讘讛讛讬讗 拽讚讜砖讛 讛讗 讗讬转诪专 讘讛 讞讚讗 讝讬诪谞讗 砖谞讬 讙讜驻讬谉 讜砖转讬 拽讚讜砖讜转 诪讛讜 转讬拽讜 诇讬砖谞讗 讗讞专讬谞讗 讘注讬 专' 讗讘讬谉 诇专讘讬 讬讜讞谞谉 讚讗诪专 讗讬谉 诪诪讬专讬谉 讜讞讜讝专讬谉 讜诪诪讬专讬谉 讛驻专讬砖 讗砖诐 诇讛转讻驻专 讘讜 讜讛诪讬专 讘讜 讜讛讜诪诐 讜讞诇诇讜 注诇 讗讞专 诪讛讜 砖讬讞讝讜专 讜讬诪讬专 谞转讻驻专 讘讗砖诐 讗讞专 讜谞讬转拽 讝讛 诇注讜诇讛 诪讛讜 砖讬讞讝讬专 讜讬诪讬专 讗诪专 讗讘讬讬 讛讬 拽讗 诪讬讘注讬讗 诇讬讛 拽讚讜砖讛 讗讞专转 讘讗讜转讜 讛讙讜祝 诇讗 谞讬讘注讬 讛讜诪诐 讜讞诇诇讜 讘讗讞专 讗讬 讙讜祝 讗讞讚 讘讗讜转讛 拽讚讜砖讛 诇讗 谞讬讘注讬 谞转讻驻专 讘讗砖诐 讗讞专 讜专讘讬 讗讘讬谉 讞讚讗 诪讙讜 讞讚讗 拽讗 诪讬讘注讬讗 诇讬讛 讛讜诪诐 讜讞诇诇讜 注诇 讗讞专 诪讛讜 砖讬讞讝讜专 讜讬诪讬专 诪讬 讗诪专讬谞谉 讘讗砖诐 专讗砖讜谉 讛讜讗 讚讗讬谉 讞讜讝专 讜诪诪讬专 讗讘诇 讘讙讜祝 讗讞讚 讗注''讙 讚拽讚讬砖 讗讜转讛 拽讚讜砖讛 讞讜讝专 讜诪诪讬专 讗讜 讚诇诪讗 讻诇 讘讗讜转讛 拽讚讜砖讛 讗讬谉 讞讜讝专 讜诪诪讬专 讜讗诐 转讬诪爪讗 诇讜诪专 讛讚讬谉 讙讜祝 讗讞讚 讻讬讜谉 讚讘讗讜转讛 拽讚讜砖讛 拽讗讬诐 讗讬谉 讞讜讝专 讜诪诪讬专 讗诇讗 谞转讻驻专 讘讗砖诐 讗讞专 讜谞讬转拽 讝讛 专讗砖讜谉 诇注讜诇讛 诪讛讜 砖讬讞讝讬专 讜讬诪讬专 讘讜 诪讬 讗诪专讬谞谉 讻讬 讗讬谉 诪诪讬专 讜讞讜讝专 讜诪诪讬专 讛谞讬 诪讬诇讬 讗讜转讜 讛讙讜祝 讘讗讜转讛 拽讚讜砖讛 讗讘诇 讗讜转讜 讛讙讜祝 讘拽讚讜砖讛 讗讞专转 讞讜讝专 讜诪诪讬专 讗讜 讚诇诪讗 讗祝 注诇 拽讚讜砖讛 讗讞专转 讻讬讜谉 讚讗讜转讜 讛讙讜祝 讛讜讗 讗讬谉 讞讜讝专 讜诪诪讬专 转讬拽讜: 讗''专 讬讛讜砖注 讘谉 诇讜讬 讛拽讚砖 专讗砖讜谉 诪讜住讬祝 讞讜诪砖 讜讗讬谉 讛拽讚砖 砖谞讬 诪讜住讬祝 讞讜诪砖 讗诪专 专讘 驻驻讗 诪讗讬 讟注诪讗 讚专讘讬 讬讛讜砖注 讘谉 诇讜讬 讗诪专 拽专讗 {讜讬拽专讗 讻讝-讟讜} 讜讗诐 讛诪拽讚讬砖 讬讙讗诇 讗转 讘讬转讜 讜讬住祝 讞诪讬砖讬转 诪拽讚讬砖 讜诇讗 讛诪转驻讬住 讘注讬 专讘讬 讗讘讬谉 讛驻专讬砖 讗砖诐 诇讛转讻驻专 讘讜 讜讛讜诪诐 讜讛讜住讬祝 注诇讬讜 讞讜诪砖 讜讞诇诇讜 讞讘讬专讜 讜谞转讻驻专 讘讗砖诐 讗讞专 讜谞讬转拽 讝讛 诇注讜诇讛 诪讛讜 砖讬讜住讬祝 注诇讬讜 讞讜诪砖 讗诪专 讗讘讬讬 诪讗讬 拽讗 诪讬讘注讬讗 诇讬讛 讗讬 砖谞讬 讙讜驻讬谉 讜拽讚讜砖讛 讗讞转 拽讗 诪讬讘注讬讗 诇讬讛 转讬讘注讬 诇讬讛 讘诇讗 谞转讻驻专 讗讬 砖转讬 拽讚讜砖讜转 讜讙讜祝 讗讞讚 拽讗 诪讬讘注讬讗 诇讬讛 转讬讘注讬 讘诇讗 讛讜诪诐 讜专讘讬 讗讘讬谉 讞讚讗 诪讙讜 讞讚讗 拽诪讬讘注讬讗 诇讬讛 讗诐 转讬诪爪讗 诇讜诪专 砖谞讬 讙讜驻讬谉 讜拽讚讜砖讛 讗讞转 诇讗 诪砖讜诐 讚讘讛讛讬讗 拽讚讜砖讛 讗讬转讜住祝 讘讛 讞讚讗 讝讬诪谞讗 讞讜诪砖 砖谞讬 讙讜驻讬谉 讜砖转讬 拽讚讜砖讜转 诪讗讬 转讬拽讜 诇讬砖谞讗 讗讞专讬谞讗 讘注讬 专讘讬 讗讘讬谉 讛驻专讬砖 讗砖诐 诇讛转讻驻专 讘讜 讜讛讜诪诐 讜讞诇诇讜 注诇 讗讞专 讜讛讜住讬祝 讞讜诪砖 谞转讻驻专讜 讘讗砖诐 讗讞专 讜谞讬转拽 讝讛 诇注讜诇讛 诪讛讜 砖讬讜住讬祝 注诇讬讜 讞讜诪砖 讗诪专 讗讘讬讬 讛讚讬谉 拽讗 诪讬讘注讬讗 诇讬讛 讗讬 拽讚讜砖讛 讗讞专转 讘讗讜转讜 讛讙讜祝 拽讗 诪讬讘注讬讗 诇讬讛 诇讗 谞讬讘注讬 诇讬讛 讛讜诪诐 讗讬 讙讜祝 讗讞讚 讘讗讜转讛 拽讚讜砖讛 讻讜' 讜讞诇诇讜 注诇 讗讞专 诪讛讜 砖讬讜住讬祝 注诇讬讜 讞讜诪砖 诪讬 讗诪专讬' 讘讗砖诐 拽诪讗 讛讜讗 讚诪讜住讬祝 讗讘诇 讘讙讜祝 讗讞讚 讗注''讙 讚拽讗讬诐 讘讗讜转讛 拽讚讜砖讛 [讗讬谉] 诪讜住讬祝 讞讜诪砖 

 讜讛讜诪诐. 讛专讗砖讜谉: 讜讞讬诇诇讜 注诇 讗讞专 讜谞转讻驻专 讘讗砖诐 讗讞专. 讗讞专 砖讗讘讚 讗砖诐 砖谞讬 讝讛 砖讞讬诇诇 讛专讗砖讜谉 注诇讬讜 讜谞转讻驻专 讘讗讞专 讜讗讞''讻 谞诪爪讗 讝讛: 讜谞讬转拽 诇注讜诇讛. 讚讗砖诐 砖讻讬驻专讜 讘注诇讬讜 讘讗讞专 住转诪讬讛 诇砖诐 注讜诇转 谞讚讘转 爪讘讜专 拽讗讬 讚讛讬讬谞讜 诪谉 讛诪讜转专讜转 讚诪讚专砖 讬讛讜讬讚注 讛讻讛谉 讘驻' 讜诇讚 讞讟讗转 (诇拽诪谉 讚祝 讻讙:): 诪讛讜 砖讬诪讬专讜 讘讜. 诪讬 讗诪专讬谞谉 讻讬讜谉 讚诪讻讞 拽诪讗 讗转讗 讗讬谉 诪诪讬专讬谉 讘讜 讚讛讗 讛诪讬专 讘专讗砖讜谉 讗讜 讚诇诪讗 讻讬讜谉 讚讙讜驻讗 讗讞专讬谞讗 讛讜讗 讜拽讚讜砖讛 讗讞专讬转讬 讛讬讗 讚讻讬 讛诪讬专 讘拽诪讗 讛讜讛 讗砖诐 讜讛讗讬 讛讜讛 注讜诇讛 讛诇讻讱 诪诪讬专讬谉: 讗讬 砖谞讬 讙讜驻讬谉 讜拽讚讜砖讛 讗讞转 诪讬讘注讬讗 诇讬讛. 讚诪讬 讗诪专讬谞谉 讻讬讜谉 讚讙讜驻讗 讗讞专讬谞讗 讛讜讛 诪讬诪专 讗讜 讚诇诪讗 讻讬讜谉 讚拽讚讜砖讛 讗讞转 讛讬讗 诇讗 诪讬诪专: 讗讬 讛讻讬 诪讬讘注讬讗 诇讬讛 转讬讘注讬 诇讬讛 讘诇讗 谞转讻驻专. 讚讛讻讬 讗讬讘注讬 诇讬讛 诇诪讬诪专 讛驻专讬砖 讗砖诐 诇讛转讻驻专 讘讜 讜讛诪讬专 讘讜 讜讛讜诪诐 讛专讗砖讜谉 讜讞讬诇诇讜 注诇 讗讞专 诪讛讜 砖讬诪讬专 讘讝讛 讛讗讞专 讻讬讜谉 讚讙讜驻讗 讗讞专讬谞讗 讛讜讗 诪讬诪专 讗讜 讚诇诪讗 讻讬讜谉 讚诪讻讞 拽诪讗 讗转讗 讜讞讚讗 拽讚讜砖讛 讚拽诪讗 讛讜讛 讗砖诐 讜讛讗讬 谞诪讬 讗砖诐 诇讗 诪讬诪专 讜诇诪讛 诇讬 诇诪讬诪专 谞转讻驻专 讘讗讞专: 讜讗讬 讘' 拽讚讜砖讜转 讜讙讜祝 讗讞讚. 拽讗 诪讬讘注讬讗 诇讬讛 转讬讘注讬 诇讬讛 讘诇讗 讛讜诪诐. 讜讞讬诇诇讜 讜讛讻讬 诇讬转谞讬 讛驻专讬砖 讗砖诐 讜讛诪讬专 讘讜 讜讗讘讚 讛专讗砖讜谉 讜谞转讻驻专 讘讗砖诐 讗讞专 砖讛驻专讬砖 诪注讚专讜 讜谞诪爪讗 讛专讗砖讜谉 讜谞讬转拽 诇注讜诇讛 讚讛讜讛 诇讬讛 讙讜祝 讗讞讚 讜砖转讬 拽讚讜砖讜转 诪讛讜 诪讬 讗诪专 讻讬讜谉 讚讞讚 讙讜驻讗 讛讜讗. 讚诪住驻拽讗 诇讬讛 讜诇讛讻讬 拽讗 诪转诪讛 讗诪讗讬 拽转谞讬 转专转讬: 讞讚讗 诪讙讜 讞讚讗. 讻诇讜诪专 讗诐 转诪爪讗 诇讜诪专 拽讗诪专 讜讞讚讗 讘注讬讗 讛讬讗 讜讛讻讬 拽讗诪专 讛驻专讬砖 讗砖诐 讜讛诪讬专 讘讜 讜讛讜诪诐 讜讞讬诇诇讜 讚讛讜讛 诇讬讛 讛讗讬 讙讜祝 砖谞讬 讜拽讚讜砖讛 讗讞转 诪讛讜: 讜讗诐 转讬诪爪讬 诇讜诪专 讛讻讗 讻讬讜谉 讚拽讚讜砖讛 讗讞转 讛讬讗 讗讬谞讜 诪讬诪专.. (诪砖讜诐 讚讘讛讛讬讗 拽讚讜砖讛) 讗讬转诪专 讘讛 讜讗讬谞讜 诪讬诪专 讘讛 驻注诐 . 讗讞专转: 砖谞讬 讙讜驻讬谉 讜砖转讬 拽讚讜砖讜转 诪讛讜. 讻讙讜谉 讗讘讚 砖谞讬 讝讛 诪转讻驻专 讘讗讞专 讜砖谞讬 谞讬转拽 诇注讜诇讛 讻砖谞诪爪讗 诪讛讜 讻讬讜谉 讚讛砖转讗 砖谞讬 讛讜讗 讜拽讚讜砖讛 讗讞专转 讛讬讗 诪讬诪专 讗讜 讚诇诪讗 住讜祝 住讜祝 诪讻讞 拽诪讗 讗转讗 讜讗讬谞讜 诪讬诪专 讘诇讬砖谞讗 讗讞专讬谞讗 讬专讜砖诇诪讬 讙专住讬' 诇讛 讜转专转讬 拽讘注讬 讛驻专讬砖 讗砖诐 讜讛诪讬专 讘讜 讜讛讜诪诐 讜讞讬诇诇讜 注诇 讗讞专 诪讛讜 砖讬诪讬专 讘讜 讚讛讜讬 诇讬讛 砖谞讬 讙讜驻讬谉 讜拽讚讜砖讛 讗讞转 讜诪住驻拽讗 诇讬讛 讻讚驻专讬砖讬转 讘诇讬砖谞讗 讚诇注讬诇 讗讜 砖诇讗 讛讜诪诐 讗诇讗 (讗诐) 谞转讻驻专 讘讗讞专 讜谞讬转拽 讝讛 诇注讜诇讛 讻砖谞诪爪讗 讜讛讜讛 诇讬讛 砖转讬 拽讚讜砖讜转 讜讙讜祝 讗讞讚 诪讛讜 砖讬诪讬专 讜驻讬专讜砖讗 讻讚驻专讬砖讬转: 讗诪专 (诇讬讛) 讗讘讬讬 讛讚讬谉 拽诪讬讘注讬讗. 讗讬 讝讜 诪讛谉 讛讜讬讗 注讬拽专 砖讗诇转讜 讗讬 拽讚讜砖讛 讗讞专转 讘讗讜转讜 讛讙讜祝 讻讜' 讻讚驻专讬砖讬转 讚讛讬讬谞讜 讙讜祝 讗讞讚 讜砖转讬 拽讚讜砖讜转 诇讗 谞讬讘注讬 讛讜诪诐 讜讞讬诇诇讜 讻讜' 讜专讘讬 讗讘讬谉 讞讚讗 诪讙讜 讞讚讗 拽讗 诪讬讘注讬讗 诇讬讛 讜讗转''诇 拽讗诪专 讜讛砖转讗 诇讛讗讬 诇讬砖谞讗 诇讗 讘注讬 诪讬讚讬 诪砖谞讬 讙讜驻讬诐 讜砖转讬 拽讚讜砖讜转 讗诇讗 讛''拽 讗诐 转讬诪爪讬 诇讜诪专 讙讜祝 讗讞讚 讘讗讜转讛 拽讚讜砖讛 讻讜' 讜诇讛讗讬 诇讬砖谞讗 讞砖讬讘 砖谞讬 讙讜驻讬谉 讜拽讚讜砖讛 讗讞转 讞讚讗 讟驻讬 诪砖转讬 拽讚讜砖讜转 讜讙讜祝 讗讞讚: 讜讗讬谉 讛拽讚砖 砖谞讬 诪讜住讬祝 讞讜诪砖. 讜讛讬讬谞讜 讛拽讚砖 砖谞讬 讻讙讜谉 砖讛讜诪诐 讛专讗砖讜谉 讜讞讬诇诇讜 注诇 讗讞专 讜讛讜讬 讛讗讬 讗讞专 讛拽讚砖 砖谞讬 讜讗诐 讛讜诪诐 讜讞讬诇诇讜 讗讬谞讜 诪讜住讬祝 注诇讬讜 讞讜诪砖 讜转诪讜专讛 谞诪讬 讛讜讬讗 讛拽讚砖 砖谞讬: 讛驻专讬砖 讗砖诐 诇讛转讻驻专 讘讜 讻讜'. 讻讚诇注讬诇 讚讛讜讜 诇讛讜 砖谞讬 讙讜驻讬诐 讜砖转讬 拽讚讜砖讜转 诪讛讜: 诪讗讬 拽讗 诪讬讘注讬讗 诇讬讛. 诇专讘讬 讗讘讬谉 讚住诇拽讗 讗讚注转讬谉 讚讘注讬讗 讚专' 讗讘讬谉 诇讗讜 砖谞讬 讙讜驻讬谉 讜砖转讬 拽讚讜砖讜转 讘注讬 讗诇讗 讘转专讬 诪讬诇讬 驻诇讬讙 诪讬诇转讬讛 讚拽诪讬讬转讗 讛讜讜 砖谞讬 讙讜驻讬谉 讜拽讚讜砖讛 讗讞转 讜讗讬讚讱 谞转讻驻专 讘讗砖诐 讗讞专 讻诇讜诪专 砖诇讗 讛讜诪诐 讛专讗砖讜谉 讗诇讗 砖讗讘讚 讜谞转讻驻专 讘讗讞专 讜谞诪爪讗 讝讛 讜谞讬转拽 诇注讜诇讛 讚讛讜讜 诇讛讜 砖转讬 拽讚讜砖讜转 讜讙讜祝 讗讞讚 诪讛讜 讛诇讻讱 驻专讬讱 讗讘讬讬 讛讬 诪讬谞讬讬讛讜 注讬拽专 讘注讬讗 讚专' 讗讘讬谉 诇讬讘注讬 诇讛讚讬讗 讜诇讬砖诪注 讗讬讚讱 诪讬谞讛: 讗讬 砖谞讬 讙讜驻讬谉 讜拽讚讜砖讛 讗讞转 拽诪讬讘注讬讗 诇讬讛 转讬讘注讬 诇讬讛 讘诇讗 谞转讻驻专. 讘讗讞专 讗诇讗 讛讜诪诐 讛专讗砖讜谉 讜讞讬诇诇讜 讜讛讜住讬祝 注诇讬讜 讞讜诪砖 讚讞讜诪砖 诇讗 砖讬讬讱 讘拽讚砖讬 诪讝讘讞 讘诇讗 诪讜诐 讚讛讗 转诐 诇讗 谞驻讬拽 诇讞讜诇讬谉 讜讛讜诪诐 讛讗讬 砖谞讬 诪讛讜 讻诇讜诪专 诪讬 讗诪专讬谞谉 讻讬讜谉 讚拽讚讜砖讛 讗讞转 讛讬讗 讗讬谞讜 诪讜住讬祝 讘讛 讞讜诪砖 讗讞专讬谞讗 讗讜 讚讬诇诪讗 讻讬讜谉 讚讘' 讙讜驻讬谉 谞讬谞讛讜 诪讜住讬祝 讘讛 讞讜诪砖 讜讻讬 讗诪专 专' 讬讛讜砖注 讛拽讚砖 砖谞讬 讗讬谞讜 诪讜住讬祝 讘讬讛 讞讜诪砖 讻讙讜谉 诪转驻讬住 讘注诇 诪讜诐 诇讘讚拽 讛讘讬转 讜讞讬诇诇讜 讘讘注诇 诪讜诐 讗讞专 讚讛讗讬 诇讗 诪讞讚砖 讘讛 诪讬讚讬 讗讘诇 讛讻讗 讚诪转驻讬住 转诐 讘讘注诇 诪讜诐 讚讛讗讬 讞讝讬 诇诪讝讘讞 讛拽讚砖 砖谞讬 拽专讬谞谉 讘讬讛 讚讛讛讜讗 拽诪讗 诇讗 讞讝讬 讗诇讗 诇讚诪讬 讜讛讗讬 讞讝讬 诇诪讝讘讞 讜拽讚讜砖讛 讞讚砖讛 讛讬讗: 讗讬 砖转讬 拽讚讜砖讜转 讜讙讜祝 讗讞讚 诪讬讘注讬讗 诇讬讛 转讬讘注讬 诇讬讛 讘诇讗 讛讜诪诐. 拽讜讚诐 砖讗讘讚 讗诇讗 讗讘讚 讜讛驻专讬砖 讗讞专转 讜谞转讻驻专 讘讜 讜谞诪爪讗 讛专讗砖讜谉 讜谞讬转拽 诇注讜诇讛 诪讛讜 诪讬 讗诪专讬谞谉 讛拽讚砖 砖谞讬 讛讜讗 砖讛专讬 谞转讻驻专 讘讗讞专 讜讝讛 讟驻诇 诇讜 讜讗诐 讛讜诪诐 讜讘讗 诇讞诇诇讜 诇讗 讬讜住讬祝 注诇讬讜 讞讜诪砖: 

转讜住驻讜转



 讘注讬 专讘讬 讗讘讬谉 诇讚讘专讬 讛讗讜诪专 讻讜'. 讜讬砖 讘住驻专讬诐 讘' 诇砖讜谞讜转 讜专砖''讬 驻讬专砖 诇砖讜谉 砖谞讬 砖诇 讬专讜砖诇诪讬 讜讻诇诇讗 讚诪讬诇转讗 讛讬讻讗 讚讛讜诪诐 讜讞讬诇诇讜 注诇 讗讞专 讜谞转讻驻专 讘讗砖诐 讗讞专 驻讬专讜砖 讻讙讜谉 砖谞讗讘讚 讛专讗砖讜谉 讜讗讞''讻 谞诪爪讗 讜谞讬转拽 讛讜讗 诇注讜诇讛 讝讛讜 砖谞讬 讙讜驻讬谉 讜砖转讬 拽讚讜砖讜转 讛讜诪诐 讜讞讬诇诇讜 注诇 讗讞专 讜诇讗 谞转讻驻专 讘讗砖诐 讗讞专 讝讛讜 砖谞讬 讙讜驻讬谉 讜拽讚讜砖讛 讗讞转 诇讗 讛讜诪诐 讗诇讗 谞转讻驻专 讘讗砖诐 讗讞专 讜谞讬转拽 讝讛 诇注讜诇讛 讻讙讜谉 砖谞讗讘讚 讜讗讞专 讻讱 谞诪爪讗 讗讞专 砖谞转讻驻专 讘讗砖诐 讗讞专 讝讛讜 砖转讬 拽讚讜砖讜转 讜讙讜祝 讗讞讚 讜诇诇砖讜谉 砖谞讬 讜谞转讻驻专 讘讗砖诐 讗讞专 专讜爪讛 诇讜诪专 讗''谞 谞转讻驻专 讜讘' 讘注讬讜转 讛谉 讜讻谉 讙讘讬 诪讜住讬祝 讞讜诪砖 讬砖 砖转讬 诇砖讜谞讜转 讻讬 讛讻讗: 

专讘讬谞讜 讙专砖讜诐

诪讛讜 砖讬诪讬专 讘讜. 讚讛砖转讗 讗讬讻讗 讘' 讙讜驻讬谉 讜讘' 拽讚讜砖讜转 讚诪注讬拽专讗 讛驻专讬砖 讗砖诐 讚讛讬讬谞讜 拽讚讜砖讛 讗讞转 讜讙讜祝 讗讞讚 讜讛讬诪专 讘讜 讜讛讜诪诐 讜讞讬诇诇讜 注诇 讗讞专 讜谞讬转拽 讝讛 诇注讜诇讛 讛讬讬谞讜 拽讚讜砖讛 讗讞专讬转讬 讜讙讜祝 讗讞专:



讜诪讗讬 拽讗 诪讬讘注讬讗 诇讬讛 讗讬 讘' 讙讜驻讬谉 讜拽讚讜砖讛 讗讞转. 讗诐 诪诪讬专讬谉 讜讞讜讝专讬谉 讜诪诪讬专讬谉 讘讗讜转谉 讘' 讙讜驻讬谉 讘拽讚讜砖讛 讗讞转:



转讬讘注讬 诇讬讛 讘诇讗 诪转讻驻专. 讜诇讬讘注讬 讛讻讬 讛驻专讬砖 讗砖诐 诇讛转讻驻专 讘讜 讜讛诪讬专 讘讜 讜讛讜诪诐 讜讞讬诇诇讜 注诇 讗讞专 诪讛讜 诇讞讝讜专 讜诇讛诪讬专. 讘讗讜转讜 讗讞专 讚讛讗讬 讗讞专 讛讬讬谞讜 讙讜祝 讗讞专 讘讗讜转讛 拽讚讜砖讛 注爪诪讛 讚讗砖诐 讜讗讬 讘' 拽讚讜砖讜转 讜讙讜祝 讗讞专 拽讗 诪讬讘注讬讗 诇讬讛 转讬讘注讬 诇讬讛 讘诇讗 讛讜诪诐 讜诇讬讘注讬 讛讻讬 讛驻专讬砖 讗砖诐 诇讛转讻驻专 讘讜 讜讛诪讬专 讘讜 讜谞讗讘讚 讛讗砖诐 讜谞转讻驻专 讘讗砖诐 讗讞讚 讜讗讞"讻 谞诪爪讗 讛专讗砖讜谉 讜谞讬转拽 讝讛 诇注讜诇讛 讚讛讬讬谞讜 讗讜转讜 讙讜祝 注爪诪讜 讘拽讚讜砖讛 讗讞专转 讚注讜诇讛 讛讜讬 讛砖转讗 诪讛讜 砖讬讞讝讜专 讜讬诪讬专 讘讗讜转讜 讙讜祝 注爪诪讜 讘拽讚讜砖讛 讗讞专转:



讜专' 讗讘讬谉. 讚拽讗 诪注专讘 诇讛讜 讘讞讚讗 讛讬讬谞讜 讟注诪讗 诪砖讜诐 讚讞讚讗 诪讙讜 讞讚讗 拽讗 诪讬讘注讬讗 诇讬讛. 讘讚讬谉 讗诐 转讬诪爪讗 诇讜诪专 (讛讻讬) 拽讗诪专 讗诐 转诪爪讗 诇讜诪专 讘' 讙讜驻讬谉 讘拽讚讜砖讛 讗讞转 讗讬谉 讞讜讝专 讜诪讬诪专 诪砖讜诐 讚讘讛讛讬讗 拽讚讜砖讛 讛讗 讻讘专 讛诪讬专 讘讛 讞讚讗 讝讬诪谞讗 讜讛诐 讛讻讬 谞诪讬 讘' 拽讚讜砖讜转 讜讙讜祝 讗讞讚 讗讬谉 讞讜讝专讬谉 讜诪诪讬专讬谉 讚讛讗 讻讘专 讛诪讬专 讘讗讜转讜 讙讜祝 讘' 讙讜驻讬谉 讜讘' 拽讚讜砖讜转 诪讛讜 讚讘注讬讗 注诐 讛诪讜诐 讜谞转讻驻专 诪住转讘专讗 讘讘' 讙讜驻讬谉 讜讘' 拽讚讜砖讜转 讻讚讗诪专谉 诇注讬诇:



诇"讗 讘注讬 专' 讗讘讬谉 讻讜'. 讜讘讛讗讬 诇讬砖谞讗 诇讗 诪讬讬专讬 讻诇诇 讘讘' 讙讜驻讬谉 讜讘' 拽讚讜砖讜转 讗诇讗 讗讜 讘' 拽讚讜砖讜转 讜讙讜祝 讗' 讗讜 讘' 讙讜驻讬谉 讘拽讚讜砖讛 讗讞转 讚讛讗讬 谞转讻驻专 讘讗砖诐 讛讜讬 讻讙讜谉 讜谞转讻驻专 讘讗砖诐 讘注讬讗 讗讞专讬转讬 讛讬讗 讘讘' 拽讚讜砖讜转 讙讜祝 讗' 讗诪专 讗讘讬讬 讛讬讚讬谉 拽讗 诪讬讘注讬讗 诇讬讛 讻讜':



讗诪专 专' 讬讛讜砖注] 讗讛拽讚砖 专讗砖讜谉 诪讜住讬祝 讞讜诪砖 [讜诇讗 讗讛拽讚砖 砖谞讬 诪讜住讬祝 讞讜诪砖]. 讻诇讜诪专 讘注诇讬诐 砖驻讜讚讬谉 讛拽讚砖谉 诪讜住讬驻讬谉 讞讜诪砖 讻讚讻转讬讘 讜讗诐 讛诪拽讚讬砖 讬讙讗诇 讜讬住祝 讜讙讜' 讜诇讗 讗诐 讞诇诇讜 讗讜转讜 讛拽讚砖 讘讚讘专 讗讞专 砖讗讜转讜 讚讘专 讗讞专 谞转驻住 讛讜讗 讘讛拽讚砖 讜讗诐 专讜爪讬谉 诇驻讚讜转讜 讘注诇讬诐 讗讜转讜 讚讘专 讗讞专 讗讬谉 诪讜住讬驻讬谉 注诇讬讜 讞讜诪砖 讻讚拽讗诪专 讛诪拽讚讬砖 讜诇讗 讛诪转驻讬住:



[讘注讬 专' 讗讘讬谉 讛驻专讬砖 讗砖诐 讜讻讜'. 讜讻讬 讛讬讻讬 讻讚拽讗 讘注讬 诇注讬诇 诇注谞讬谉 转诪讜专讛 讗讬 诪讬诪专 讜讞讜讝专 讜诪讬诪专 讘讙讜祝 讗' 讜讘' 拽讚讜砖讜转 讗讜 讘讘' 讙讜驻讬谉 讜拽讚讜砖讛 讗' 讛讻讬 谞诪讬 讘注讬 诇注谞讬谉 讞讜诪砖]:



转讬讘注讬 诇讬讛 讘诇讗 诪转讻驻专. 讜诇讬讘注讬 讛讻讬 讛驻专讬砖 讗砖诐 诇讛转讻驻专 诇讜 讜讛讜诪诐 讜讞讬诇诇讜 注诇 讞讘专讜 讜讛讜住讬祝 注诇讬讜 讞讜诪砖 讜讞讝专 讜讛讜诪诐 讝讛 讜讞讬诇诇讜 注诇 讗讞专 讗诐 诪讜住讬祝 注诇讬讜 讞讜诪砖 砖讜讘 讗讬 诇讗 [讗讬] 讘' 拽讚讜砖讜转 讜讙讜祝 讗' 讗诐 诪讜住讬祝 讞讜诪砖 讗讛拽讚砖 砖谞讬:



转讬讘注讬 讘诇讗 讛讜诪诐 讜转讘注讬 讛讻讬 讛驻专讬砖 讗砖诐 诇讛转讻驻专 讘讜 讜谞讗讘讚 讜谞转讻驻专 讘讗讞专 讜谞诪爪讗 专讗砖讜谉 (讚讛讜讬讗 注讜诇讛) [讜谞讬转拽 诇注讜诇讛] 讛讬讬谞讜 讛拽讚砖 砖谞讬 讜讙讜祝 讗讞专:



讜专' 讗讘讬谉 讞讚讗 诪讙讜 讞讚讗 [拽讗 诪讬讘注讬讗 诇讬讛 讘讚讬谉 讗诐 转诪爪讗 诇讜诪专 讻讜'] 讜诇讛讗讬 诇讬砖谞讗 讗讞专讬谞讗 讚专' 讗讘讬谉 谞诪讬 诇讗 拽讗 诪讬讬专讬 讻诇诇 讘讘' 讙讜驻讬谉 讜讘' 拽讚讜砖讜转 讻讜'. 讜讻讛讗讬 诇"讗 讚诇注讬诇:





专砖"砖

讙诪专讗 讜谞讬转拽 诇注讜诇讛 诪讛讜 砖讬诪讬专 讘讜. 驻专砖"讬 住转诪讬' 诇砖诐 注讜诇转 谞讚讘转 爪讬讘讜专 拽讗讬. 转诪讜讛 讚诇拽诪谉 讘住"驻 讗诪专讬谞谉 讚诇诪"讚 讚诇谞讚讘转 爪讬讘讜专 讗讝诇讬 驻砖讬讟讗 讚讗讬谞讜 注讜砖讛 转诪讜专讛. 讜讘注讬讗 讚专"讗 讛讜讗 讗诇讬讘讗 讚专' 讗诇注讝专 讚住"诇 讚诇谞讚讘转 讬讞讬讚 讗讝诇讬 讜注讜砖讛 转诪讜专讛 注"砖:



砖诐 诪砖讜诐 讚讘讛讛讬讗 拽讚讜砖讛 讛讗 讗讬转诪专 讘讛 讞"讝. 讛爪"拽 讛讙讬讛 讛讗 讗讬诪专. 讜诇驻诪砖"讻 讛专诪讘"诐 讘驻讬' 专讬砖 转专讜诪讜转 讘砖诐 转专讜诪讛 注"砖 讜讘诪砖"讻 砖诐 讘住"讚. 讗"砖 诇谞讻讜谉 讙讬' 讝讜 砖诇驻谞讬谞讜:



砖诐 讗诪专 讗讘讬讬 讻讜' 讗讬 讙讜祝 讗讞专 讘讗讜转讛 拽讚讜砖讛 讻讜'. 讻爪"诇 讘专讬砖 讜讻谉 诇拽诪谉 讛' 驻注诪讬诐 讜讘专砖"讬 驻注诐 讗':



砖诐 讜讛讜住讬祝 注诇讬讜 讞讜诪砖 讜讞讬诇诇讜 注诇 讞讘讬专讜. 讻爪"诇 讗讜 讚爪"诇 注诇 讗讞专:



砖诐 (讘住讛"注) 诪讬 讗诪专讬' 讘讗砖诐 拽诪讗 讛讜讗 讚诪讜住讬祝 (专"诇 讗注"讙 讚谞砖转谞讛 诇拽讚讜砖讛 讗讞专转 讻讙讜谉 讘讗讘讚 讻讜') 讗讘诇 讘讙讜祝 讗讞专 讻讜' 讗讬谉 诪讜住讬祝 讞讜诪砖 (讘讚祝 讛住诪讜讱) 讗"讚 讻诇 讗讜转讛 拽讚讜砖讛 诪讜住讬祝 讞讜诪砖. 讻爪"诇. 讜诇讛诇谉 爪"诇 讻讙讬' 砖诇驻谞讬谞讜 讻讛爪"拽:



专砖"讬 讚"讛 讜讗转"诇. 诪砖讜诐 讚讘讛讛讬讗 拽讚讜砖讛 讻讜'. 专砖"拽 诪讞"讝. 讜讛讜讗 转诪讜讛:



专砖"讬 讚"讛 讗讬 砖谞讬 讙讜驻讬谉. 讗讘诇 讛讻讗 讻讜' 讚讛讗讬 讞讝讬 诇诪讝讘讞 讛拽讚砖 砖谞讬 讻讜'. 专"诇 讛拽讚砖 砖谞讬 诪讞讚砖. 讗讘诇 讬讜转专 谞专讗讛 诇讛讙讬讛 讛拽讚砖 专讗砖讜谉:



专砖"讬 讚"讛 讗讬 砖转讬 拽讚讜砖讜转. 讗诇讗 讗讘讚 讜讛驻专讬砖 讗讞专 讻讜'. 讻爪"诇:





讛讙讛讜转 讬注讘"抓

讙诪' 讘注讬 专' 讗讘讬谉 讜讻讜' 讜讞讬诇诇讜 讘讞讘专讜 讜讻讜' 讻爪"诇:

